وسطی امریکا

وسطی امریکا (central america) بر اعظم امریکا کا وسطی جغرافیائی علاقہ ہے جسے ہسپانوی زبان میں سینٹرو امریکا یا امریکا سینٹرل کہا جاتا ہے۔ اسے اس طرح بھی بیان کیا جا سکتا ہے کہ براعظم شمالی امریکا کا جنوبی علاقہ جو جنوب مشرق میں براعظم جنوبی امریکا سے منسلک ہے۔

یہ علاقہ تقریباً 592،000 مربع کلو میٹر پر پھیلا ہوا ہے۔ جبکہ آبادی 40،000،000 ہے۔

بحر الکاہل اس کے جنوب مغرب، بحیرہ کیریبین اس کے شمال مشرق اور خلیج میکسیکو اس کے شمال میں واقع ہے۔

یہ علاقہ آتش فشانی پٹی پر واقع ہے اس لیے آتش فشاں پھٹنے اور زلزلوں کے واقعات یہاں اکثر رونما ہوتے ہیں۔ نکاراگوا کا دار الحکومت ماناگوا 1931ء اور 1972ء میں زلزلوں سے تباہ ہوا جبکہ 2001ء میں دو زلزلوں نے ایل سیلواڈور کو زبردست نقصان پہنچایا۔

وسطی امریکا مندرجہ ذیل ممالک میں منقسم ہے:

 ملک کا نام مع پرچم فہرست ممالک بمطابق رقبہ (مربع کلومیٹر) فہرست ممالک بمطابق آبادی (بمطابق یکم جولائی 2005ء) فہرست ممالک بمطابق کثافت آبادی(فی مربع کلومیٹر) دارالحکومت  22966 291000 14 بلموپان  51100 4327000 85 سان ہوزے  21040 6881000 327 سان سلواڈور  108890 12599000 116 گوئٹے مالا شہر  112492 7205000 64 ٹیگوسیگلپا  129494 5487000 42 ماناگوا  75517 3232000 43 پاناما شہر کل 521499 40001000 77

وسطی امریکا کی کئی جدید تعریفوں میں بیلیز اور پاناما کو اس میں شامل کیا گیا ہے جو 19 ویں صدی میں اسپین سے آزادی حاصل کرنے کے بعد تخلیق پانے والی وفاقی جمہوریہ وسطی امریکہ میں شامل نہیں تھے۔

خاکنائے پاناما پر واقع پاناما ایک بین البراعظمی ملک ہے، جہاں بحر اوقیانوس اور بحر الکاہل کو ملانے والی نہر پاناما ملک کو دو حصوں میں منقسم کرنے کے ساتھ ساتھ براعظم شمالی و جنوبی امریکا کو الگ بھی کرتی ہے۔

 حوالہ جات 


زمرہ:ویکی ڈیٹا سے مختلف مختصر وضاحت

زمرہ:وسطی امریکا